b'\n_START_ARTICLE_\nTeam High End Sport\n_START_SECTION_\nEtablering\n_START_PARAGRAPH_\nFredericia Cycle Club havde allerede i 2008 ambitioner om at skabe Danmarks bedste cykelhold for kvinder. Flere talenter kom til klubben og der blev k\xc3\xb8rt gode resultater hjem. Klubben ville mere og i samarbejde med firmaet High End Sport der allerede bl.a. sponsorede et l\xc3\xb8behold, gik de i gang med planerne om at skabe Danmarks eneste DCU Dame hold der ogs\xc3\xa5 skulle k\xc3\xb8re internationale UCI l\xc3\xb8b._NEWLINE_S\xc3\xa5 i starten af januar 2009 blev det officielt at Team High End Sport var en realitet. Man gik i gang med sammens\xc3\xa6tte holdet, og den 5. april 2009 blev de nye ryttere og cykeltr\xc3\xb8jer pr\xc3\xa6senteret ved et stort show p\xc3\xa5 T\xc3\xb8jhuset i Fredericia._NEWLINE_Den 13. juli 2009 blev holdet ramt af en tragedie da holdets rytter Jette Fuglsang styrtede og omkom under en tr\xc3\xa6ningstur i de franske alper.\n_START_SECTION_\nNedl\xc3\xa6ggelse\n_START_PARAGRAPH_\nI september 2009 var der en del uro omkring holdet. L\xc3\xb8bsdirekt\xc3\xb8r Thierry Muraour stoppede den 11. september p\xc3\xa5 holdet med omg\xc3\xa5ende virkning, da man ikke kunne blive enige om den fremtidige strategi. Dagen efter meddelte holdet s\xc3\xa5 at man havde tilknyttet Flemming Riis Petersen som l\xc3\xb8bsmanager for s\xc3\xa6sonen 2010. Han udtalte i den forbindelse at de s\xc3\xa5 frem til den nye s\xc3\xa6son, hvor der igen skulle k\xc3\xb8res internationale l\xc3\xb8b. Men pr\xc3\xa6cist 17 dage kom der helt andre meldinger fra holdet. Sportsdirekt\xc3\xb8r Michael Guldborg meddelte at holdet lukkede med udgangen af 2009, da man ikke kunne finde grundlaget for at videref\xc3\xb8re Team High End Sport i 2010.'